á mvús é bod bə́ tiliban yǎ, a tádigi ókalǎ míḿbú mílɛ́ ai mvug, ébá bə́sə̄ bə́ kə́lə á Ndá Ǹtondôbə bə́ vāā bɔ́ dzóm ámǒs ósə ású ésíé dzābán á miǹkunda myábán anə́ bītíé byábán bí nə́. 17Ǹtilán bəfada ó ngábə́ bɔban anə́ mə̄ndá mə́ bēsīā ai édzí bəlevíta a tádigi ókalǎ mim̀bú mə̄wóm mə́bɛ̄ ai mvug ai anə́ mə̄sú bísíé mábán mə́ nə́ á mīńsámbá myábán. 18Ǹtilán bod ó ngábə́ ású ńgúmā ndâ bod ósə: biníngá, bǎn fám ai bəngɔn, ó ngábə́ fɔ̄ɔ̄ ású ńgúmā ńkundǎ ósə, hədá lə́ síligi nâ bə́ tádi tóán fúbū bɔ́ bə́bēn ai ǹnə́m ḿbaalán mətǐŋ, 19ai ású bəfada, bɔ́n bə́ Árǒn, yā bə́ ngábə́ tɔá á mvús ǹnam ai á bə̄tísɔn bábán. Miǹgúmā mí bod yā bə́ ngalóe mwé mábán bə́ bɔ ngab ású mod ósə á zāŋ bəfada ai ású éba bə́sə̄ bə́ ngábə́ ńtilán mwé á zāŋ bəlevíta. 20Éyə̄ hḿ Ezékias a ngábɔ̄ ná á Yúda ásə, a ngábɔ m̀bəmbə dzam, dzam ḿbaalán mətǐŋ á mís mə́ Ńtondôbə Zambá wōē. 21Ésíé ésə a ngábɔ á Ndá Zambá é tian ai mvéndé ai mə̄béndé ǎ bɔɔ dzɔ́ a dzə́ŋə hə Zambá, ai ǹnə́m wóé ósə, ású te á ngadɔ.